გუდამაყარიშ ქჷნდჷრი

გუდამაყარიშ ქჷნდჷრი — კავკაციონიშ თარი წყარგჷმართალი ქჷნდჷრიშ ობჟათე ჸა ქჷნდჷრი, წყარმალუეფიშ  მთიულეთ-გუდამაყარიშ არაგვიშ დო ფშავ-ხევსურეთიშ არაგვიშ წყარგჷმართალი. თარი ქჷნდჷრშე გჷშმერთუ კონკა ოორუე ჭაუხწკჷმა (3842,5 მ) დო იგინძორებუ დაბა ჟინვალშა. სიგინძა მეხოლაფირო რე 40 კმ. გუდამაყარიშ ქჷნდჷრს რე კონკეფი: ბჟაეიოლ ჭაუხი (3644 მ), საჩალისმთა (2910 მ), ლაღისმთა (2601), ლუთხუბი (5787 მ), საფსიტისწვერი (2278 მ), სახარონისმთა (2345 მ), ხმალი (2141 მ) დო ჸალაიბონეფი:  ფხიტური (2653 მ), უკანტბა (2334 მ) დო შხვეფი.

ქჷნდჷრიშ უკიდურესი ოორუე ნორთი ეგაფილი რე შქაიურული ტკილეფით დო ქვიშაქუალეფით, შქა ნორთი - ჟინიურული კარბონატული ფლიშით, ობჟათე - ცარცული კირქუალეფით დო ქვიშაქუალეფით. გუდამაყარიშ ქჷნდჷრიშ თხემს სუბალპური დო ალპური დოლოეფი რე, კართეეფს - აკოკათინელი ფურცელამი ტყალეფი (ჭყონი, ცხიმური, წიფური დო შხვა). 

 ქოძირით თაშნე 
 საქორთუოშ ქჷნდჷრეფიშ ერკებული

 ლიტერატურა 

კატეგორია:საქორთუოშ ქჷნდჷრეფი